Willen — u evenwel geene precijse voorschrijven, doen aengaende de plaetsen waer ghij cruijssen ofte op de— Wacht leggen sult maer stelle de perkiesinghe— tot U E ende des Raedts goetvinden. soo als ghijl. tot beste surprinse vanden Vyant alder bequaemst sult oordelen.
Comende eenighe prinsen te veroveren van Importantie Twelck Godt geve) insonderh die met cleeden versien sijn, Wenschen wel ons, deselve met — de eerste macht mocht toegesonden Werden te meer alsoo Wij jegenwoordich van Chormandel ende guseratsche Cleden, gants gedisprovideert sijn &nde dit ooster mousson Weijnich ontseth van quartieren te Verwachten hebben. soo dat de Compnie. merckelicke dienst in dese haere schaerse gestaltenisse aen de spoedighe overcompste ende benefitie van notable prinsen geschieden can Waer toe is alsnu vertrouwen Wij geen gelegenthi van defensiff convoij tot voorbij Malacca ende buijten verijckel vanden Vijant ontbreecken sal om in sulcken disaster als de prijs cleen — heusden @. o passato overcomen is niet te vervallen Waer voor Wij UE recommanderen, sonderlinge sorghe te dragen onder wegen Hoe ghij n voorts  int rescontreren van Vrienden neutrale natien ende Vijanden gedragen sult — staet
staet en onse voorjarighe Instructie VE desmaels mede gegeven Intbreede verhaelt waer nae ghijn alsnoch sult hebben te reguleren. / Dagelijcx Werden hier noch twee bra foncquen van China verwacht soo ghij in V wegen eenige— comt te bejegenen sult deselve alle behulp van Water ene rijs presteren. daerout sij gemeenlijk verlegen sijn insonderh alse langhe Voijagie maken ende al ist schoon dat de foncquen onse passe verthonen oock bekent Volck waren, welcke men genoechsaen vertrouwen mocht dat directelick na Batavia — tenderen soo sal v E evenwel een Jacht daer neffens tot Convoij laten comen op dat sij nae geen andere plaetse lopen off dat andere haer geen overlast aen doen— t' gemelte Jacht can de Vloote wel weder nagesonden werden, off soo ghij de intecomen.